ऋषि कपूर नहीं डाल पाए वोट तो कुछ इस तरह किया Tweet  
ऋषि कपूर ने वोटिंग पर किया ट्वीट
न्यूयॉर्क में करवा रहे हैं इलाज
ट्वीट पर वोटर्स को यूं किया प्रेरित
ऋषि कपूर (Rishi Kapoor) पिछले कुछ समय से न्यूयॉर्क में और इलाज करवा रहे हैं. बेशक वे देश से दूर हैं. लेकिन ऋषि कपूर ट्विटर पर पूरी तरह से एक्टिव हैं और सामाजिक सरोकारों पर अपनी राय खुलकर रख रहे हैं. आज लोकसभा चुनाव 2019 (Elections 2019) के लिए चौथे चरण का मतदान चल रहा है और 9 राज्यों की 72 सीटों के लिए मतदान हो रहा है. आज मुंबई में भी वोटिंग है. ऐसे में एक जागरूक नागरिक के नाते ऋषि कपूर (Rishi Kapoor) ने अपने अधिकार का इस्तेमाल करने की कोशिश की लेकिन अमेरिका में इस तरह की कोई सुविधा नहीं थी कि विदेश गए लोग वोट कर सकें. ऋषि कपूर (Rishi Kapoor) ने ट्वीट के जरिये जानकारी दी है और बताया है कि हर किसी को अपने वोट का इस्तेमाल जरूर करना चाहिए.

Called the Indian Consulate's office here in NY to inquire if there was any facility for people like us to vote(away from home)There wasn't. Please do not forget to vote wherever and whenever you have to. Jai Hind! Vande Mataram! (Sorry for earlier error) pic.twitter.com/A0heLdBhZv

ऋषि कपूर (Rishi Kapoor) ने ट्वीट के जरिये जानकारी दी हैः न्यूयॉर्क में भारतीय कौन्सुलेट ऑफिस फोन करके पता किया कि विदेश में आए लोगों के लिए वोट डालने की कोई सुविधा है. लेकिन जवाब मिला नहीं है. लेकिन आप जहां भी हैं वोट डालना नहीं भूलें. जय हिंद! वंदे मातरम!' इस तरह ऋषि कपूर ने वोट के लिए कोशिश की लेकिन विदेश में कोई सुविधा न होने की वजह से वे वोट नहीं कर सके.  

Thank you my good man,Maniesh Paul. Wish you all success for the projects you mentioned to me. Happy you enjoyed Tony's pic.twitter.com/BaaDH36HJH

ऋषि कपूर (Rishi Kapoor) न्यूयॉर्क में इलाज करवा रहे हैं और नीतू कपूर उनके साथ हैं. ऋषि कपूर और नीतू कपूर पिछले सितंबर में अमेरिका गए थे, जहां 66 वर्षीय बॉलीवुड एक्टर का इलाज चल रहा है. हालांकि ऋषि कपूर किस तकलीफ से जूझ रहे हैं, इस बारे में अभी तक कोई जानकारी नही दी गई है. ऋषि कपूर सोशल मीडिया पर एक्टिव हैं और अकसर कई फोटो डालते रहते हैं. हाल ही में बॉलीवुड एक्टर और एंकर मनीष पॉल ने उनसे मुलाकात की थी.